แนวโน้มหุ้นผันผวนอาจปรับลง
นักวิเคราะห์ฯคาดตลาดหุ้นไทยเช้านี้มีโอกาสผันผวนอาจปรับตัวลดลลง  ยังไร้ปัจจัยใหม่สนับสนุน
2 เม.ย. 2556

นักวิเคราะห์ฯคาดตลาดหุ้นไทยเช้านี้มีโอกาสผันผวนอาจปรับตัวลดลลง  ยังไร้ปัจจัยใหม่สนับสนุน
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซีย พลัส กล่าวว่า ตลาดหุ้นไทยเช้านี้มีโอกาสแกว่งตัวผันผวน และอาจปรับตัวลดลลง เนื่องจากขณะนี้ยังไม่มีปัจจัยใหม่ๆ ที่มีแนวโน้มเป็นบวกออกมา  ตลาดยังติดตามประเด็นเกี่ยวกับความชัดเจนของการประชุมธนาคารกลางญี่ปุ่น(บีโอเจ)และธนาคารกลางยุโรป(อีซีบี) ส่วนปัจจัยภายในประเทศต้องติดตามผลการประชุมของคณะกรรมการนโยบายการเงิน(กนง.)ในวันที่ 3 เม.ย. และการประชุมร่วมรัฐสภาเพื่อพิจารณาแก้ไขรัฐธรรมนูญ
ส่วนภาวะตลาดภูมิภาคเช้านี้ ตลาดหุ้นญี่ปุ่นปรับตัวลดลงกว่า 100 จุด ต้องติดตามว่าเป็นการปรับตัวลงด้วยเหตุผลใด มาจากผลกระทบปัญหาคาบสมุทรเกาหลีหรือไม่
วันนี้ให้คำแนะนำควรลดพอร์ตการลงทุนในหุ้นเหลือเพียง 30% โดยเน้นเก็งกำไรในหุ้นที่มีปัจจัยบวกอย่างชัดเจน พร้อมให้กรอบแกว่งตัวของดัชนีไว้ที่แนวรับ 1,530 จุด แนวต้าน 1,569 จุด